**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

**ԵՐԵՎԱՆ ՔԱՂԱՔԻ ՄԱԼԱԹԻԱ-ՍԵԲԱՍՏԻԱ**

**ՎԱՐՉԱԿԱՆ ՇՐՋԱՆԻ ՂԵԿԱՎԱՐ**

Սեբաստիայի փ․ հ․ 32, (+374 11) 518-585,Էլ․ փոստ՝ malatia\_sebastia@yerevan.am

«**ԱԼԼ ԳՐՈՒՊ» ՍՊԸ**

**ՏՆՕՐԵՆ ՍԱՄՎԵԼ ԶԱՔԱՐՅԱՆԻՆ**

(հասցե՝ ՀՀ ք. Երևան,Դավթաշեն 1 թղմ., 40/42 )

**Ծ Ա Ն ՈՒ Ց ՈՒ Մ**

**Պայմանագիրը միակողմանի լուծելու մասին**

Երևանի քաղաքապետարանը՝ ի դեմս աշխատակազմի գնումների վարչության պետի ժամանակավոր պաշտոնակատար Ի. Օսիպյանի և «ԱԼԼ Գրուպ» ՍՊԸ-ն՝ ի դեմս տնօրեն Ս. Զաքարյանի, 14.06.2022 թվականին կնքել են «ԵՔ-ԳՀԱՇՁԲ-22/18-5» ծածկագրով կապալային աշխատանքների կատարման գնման պայմանագիր, որի 1.1 կետի համաձայն՝ «Կապալառուն պարտավորվում է սույն պայմանագրով սահմանված կարգով, նախատեսված ծավալներով, ձևով և ժամկետներում կատարել սույն պայմանագրի (այսուհետ՝ պայմանագիր) N 1 Հավելվածով սահմանված ծավալաթերթ-նախահաշվով նախատեսված Երևան քաղաքի Մալաթիա-Սեբաստիա վարչական շրջանի Բ-2 թաղ. Իսակովի 26 շենքի հարող տարածքի վերակառուցման և Օհանովի 72 շենքից դեպի Մալաթիա փողոց 94/4 և 94/6 տներ տանող անցուղու աստիճանների վերակառուցման աշխատանքները»:

Կապալառուն «ԵՔ-ԳՀԱՇՁԲ-22/18-5» պայմանագրով սահմանված կարգով, նախատեսված ծավալներով, ձևով և ժամկետներում չի կատարել պայմանագրի N 1 հավելվածով սահմանված ծավալաթերթ-նախահաշվով նախատեսված վերակառուցման աշխատանքները:

ՀՀ քաղաքացիական օրենսգրքի 408-րդ հոդվածի համաձայն՝ «Պարտավորության խախտում է համարվում այն չկատարելը կամ անպատշաճ (կետանցով, ապրանքների, աշխատանքների և ծառայությունների թերություններով կամ պարտավորության բովանդակությամբ որոշվող այլ պայմանների խախտմամբ) կատարելը»։

ՀՀ քաղաքացիական օրենսգրքի 345-րդ հոդվածի 1-ին մասի համաձայն՝ «Պարտավորության ուժով մի անձը (պարտապանը) պարտավոր է մեկ այլ անձի (պարտատիրոջ) օգտին կատարել որոշակի գործողություն. այն է` վճարել դրամ, հանձնել գույք, կատարել աշխատանք, մատուցել ծառայություն և այլն, կամ ձեռնպահ մնալ որոշակի գործողություն կատարելուց, իսկ պարտատերն իրավունք ունի պարտապանից պահանջել կատարելու իր պարտականությունը:»։

Պայմանագրի 3.1.4 կետի համաձայն՝ Պատվիրատուն իրավունք ունի միակողմանի լուծել պայմանագիրը և պահանջել հատուցելու իրեն պատճառված վնասները, եթե՝

ա)Կապալառուն ժամանակին չի սկսում աշխատանքի կատարումը կամ աշխատանքը կատարում է այնքան դանդաղ, որ դրա ժամանակին ավարտը դառնում է ակնհայտ անհնար,

բ)Կապալառուն խախտել է պայմանագրի 1.3 կետում նախատեսված ժամկետը (ներառյալ օրացուցային գրաֆիկը),

գ)Կապալառուի կողմից կատարված աշխատանքը չի համապատասխանում նախագծանախահաշվային փաստաթղթերով սահմանված պահանջներին,

դ)Կապալառուի կողմից խախտվել են պայմանագրի 3.1.3 կետով նախատեսված հիմքերով:

Աշխատանքների կատարման օրացուցային գրաֆիկը սահմանող թիվ 2 հավելվածը սահմանվում է, որ «Պայմանագիրն օրենքով սահմանված կարգով ուժի մեջ է մտնում շինարարական աշխատանքների և տեխնիկական հսկողության գնման պայմանագիրը վավերացնելու օրվանից 120-րդ օրացուցային օրը ներառյալ»:

Պայմանագրի 1.1 կետի համաձայն՝ «Կապալառուն պարտավորվում է սույն պայմանագրով սահմանված կարգով, նախատեսված ծավալներով, ձևով և ժամկետներում կատարել սույն պայմանագրի (այսուհետ՝ պայմանագիր) N 1 Հավելվածով սահմանված ծավալաթերթ-նախահաշվով նախատեսված Երևան քաղաքի Մալաթիա-Սեբաստիա վարչական շրջանի Բ-2 թաղ. Իսակովի 26 շենքի հարող տարածքի վերակառուցման և Օհանովի 72 շենքից դեպի Մալաթիա փողոց 94/4 և 94/6 տներ տանող անցուղու աստիճանների վերակառուցման աշխատանքները», մինչդեռ Կապալառուն չի կատարել պայմանագրով նախատեսված իր պարտավորությունները և սահմանված ժամկետում չի իրականացրել վերոնշյալ հասցեների վերակառուցման աշխատանքները:

ՈՒստի պայմանագրի 3.1.4 կետի համաձայն պայմանագիրը լուծվում է միակողմանի, եթե՝ Կապալառուն խախտել է պայմանագրի 1.3 կետում նախատեսված ժամկետը (ներառյալ օրացուցային գրաֆիկը):

ՀՀ քաղաքացիական օրենսգրքի 466-րդ հոդվածի 3-րդ մասի համաձայն՝ «Պայմանագիրը լրիվ կամ մասնակի կատարելուց միակողմանի հրաժարվելու դեպքում, երբ պայմանագրից հրաժարվելը թույլատրվում է օրենքով կամ կողմերի համաձայնությամբ, պայմանագիրը համապատասխանաբար համարվում է լուծված կամ փոփոխված:»:

Պատշաճ ծանուցումն ապահովելու նպատակով կկիրառվի ՀՀ կառավարության 2017 թվականի մայիսի 4-ի N 526-Ն որոշմամբ հաստատված «Գնումների գործընթացի կազմակերպման մասին» Կարգի 33-րդ կետի 17-րդ ենթակետով սահմանված դրույթները:

Ընկերության կողմից, որպես պայմանագրային պարտավորությունների պատշաճ կատարման ապահովում ներկայացված որակավորման և պայմանագրի ապահովումները կից վճարման պահանջագրերի հետ միասին, սահմանված կարգով կներկայացվեն Ընկերությանը սպասարկող բանկ՝ տուժանքի մասին համաձայնագրերով սահմանված գումարները՝ համապատասխանաբար 1,836,166 ՀՀ դրամ և 1,224,111 ՀՀ դրամ Երևան քաղաքապետարանի 900015211429 հաշվեհամարին փոխանցելու նպատակով:

 Ընկերության տվյալները «Գնումների մասին» օրենքի 6-րդ հոդվածի 1-ին կետի համաձայն, գնումների ընթացակարգերին մասնակցելու իրավունք չունեցող մասնակիցների ցուցակում ներառելու նպատակով, օրենքով սահմանված կարգով կներկայացվեն լիազոր պետական մարմին:

|  |  |  |
| --- | --- | --- |
| **ՀԱՐԳԱՆՔՈՎ՝**  **ՄԱԼԱԹԻԱ-ՍԵԲԱՍՏԻԱ ՎԱՐՉԱԿԱՆ ՇՐՋԱՆԻ ՂԵԿԱՎԱՐԻ ՏԵՂԱԿԱԼԻ Ժ/Պ,**  **ՂԵԿԱՎԱՐԻ**  **ՊԱՐՏԱԿԱՆՈՒԹՅՈՒՆՆԵՐԸ**  **ԿԱՏԱՐՈՂ** |  | **ԱՆԴՐԱՆԻԿ ԱՎԵՏԻՍՅԱՆ** |

Կատ. Մ. Հարությունյան

Հեռ. 011518556